open-index/open-wikipedia-markdown huggingface dataset:
Իտիգրան

**Իտիգրան**  (),  կղզի Բերինգի ծովի Սենյավինա նեղուցում, Չուկոտկայի ինքնավար մարզի Պրովիդենյայի շրջան շրջանում։

## Աշխարհագրական դիրք
Գտնվում է Չուկոտկայի հրվանդանից հյուսիս, Չուկոտկայի թերակղզու հարավ-արևելյան ծայրում, մայրցամաքային ափից 1,5 կմ հեռավորության վրա և Արակամչեչեն կղզուց 3,8 կմ հեռավորության վրա։  Տարածքը 55 կմ² է։ Կղզին ձգվում է 13,5 կմ երկարությամբ, առավելագույն լայնությունը՝ 5 կմ։

Ամենաբարձր կետը Իտիգրան լեռն է՝ 545 մ բարձրությամբ։ Կղզում կան երկու փոքր լճեր։

## Տեղանուն
մինի|Իտիգրանը գտնվում է Արաքամչեչեն կղզու ձախ կողմում
Անունը թարգմանված է «գայլի որջ», «մսի փոս», «մսի պահեստ» բառերից։ Այս կղզում կան մեծ թվով Էսկիմոսների հնագույն տների ավերակներ (*«ныӈлу»*) և դրանց կողքին գտնվող մսի պահեստներ։ Տեղանվան ծագման մեկ այլ տարբերակ կա՝ չուկ (*Етгыран)* «բնակարան կես ճանապարհին»։ Դա պայմանավորված է նրանով, որ որսորդները, երբ Չապլինոյից Յանրակիննոտ շներով կամ նավով ճամփորդում էին, միշտ կանգ էին առնում կղզում, որտեղ ծովային կենդանու լավ որս կար, և այստեղ միշտ մսի պաշարներ էին կազմակերպվում։

## Պատմական տեղեկություններ
Իտիգրան կղզին հայտնաբերվել և նկարագրվել է Ֆ. Պ. Լիտկեի արշավախմբի ժամանակ 1828 թվականի օգոստոսին։

Կղզում մինչև 1940-ականների սկիզբը գոյություն է ունեցել Էսկիմոսյան Սիկլուկ բնակավայրը։

## Ֆլորա և ֆաունա
Կղզու շրջագծի երկայնքով ժայռոտ հրվանդանների վրա կան ծովային թռչունների գաղութներ, որոնց ընդհանուր թիվը կազմում է մինչև 10 հազար զույգ։ Գաղութներում բնադրում են Բերինգի ջրագռավը, խոշոր սպիտակագլուխ ճայերը, կայրաները, իպատկան և կացնակտուցը։

Կղզում աճում է Չուկոտկա թերակղզու էնդեմիկ  սենյավինսկայա որդան (artemisia senjavinensis), որը նշված է Ռուսաստանի կարմիր գրքում։

## Մշակութային ժառանգություն
Կղզին հայտնի է կետերի ծառուղով՝ գրենլանդական կետերի գանգերի և ծնոտների զուգահեռ շարքերից կազմված հնագույն էսկիմոսական կառույց։ Կետի ծառուղին կառուցված է 50-60 գանգերից և 30 ծնոտներից և հարյուրավոր հատուկ դրված քարերից։  Թվագրվում է ուշ՝ Պունուկի ժամանակաշրջան (Մ. թ. XIV—XVIդդ.):

## Ծանոթագրություններ

## Արտաքին հղումներ
* ''Арутюнов С., Крупник И., Членов М.'' Китовая Аллея, Вокруг Света № 2 (2641). Февраль 1979.

Կատեգորիա:Ասիայի կղզիներ
Կատեգորիա:Բերինգի ծով
Կատեգորիա:Խաղաղ օվկիանոսի կղզիներ
Կատեգորիա:Չուկոտկայի ինքնավար շրջան
Կատեգորիա:Ռուսաստանի կղզիներ
Կատեգորիա:Վիքիպեդիա:ՈՒՎ 2023-ի հոդվածներ
Նեգոմբո

**Նեգոմբո** (սանսկ. මීගමුව), քաղաք Շրի Լանկայի արևմտյան նահանգի Գամպահա շրջանում։

## Աշխարհագրություն
Գտնվում է երկրի մայրաքաղաք Կոլոմբոյից 35 կմ հյուսիս՝ Նեգոմբո ծովածոցի գետաբերանում։

## Բնակչություն
Նեգոմբոյի բնակչությունը 2001 թվականի մարդահամարի տվյալներով կազմում է 121 701 մարդ, ինի արդյունքում այն համարվում  է երկրի հինգերորդ ամենամեծ  և նահանգի երկրորդ ամենամեծ քաղաքը Կոլոմբոյից հետո։

## Ենթակառուցվածքներ
Նեգոմբո (Կատունայակա) արվարձանում՝ քաղաքի կենտրոնից մոտ 6 կմ հարավ, գտնվում է Շրի Լանկայի գլխավոր միջազգային օդանավակայանը՝ Բանդարանաիկեն։ Քաղաքի միջով անցնում է ավտոմոբիլային մայրուղի և երկաթուղի, որը միացնում է Կոլոմբոն և Պուտտալամը։ Կա խոշոր ավտոբուսային տերմինալ։ Նեգոմբոն ձկնորսական նավահանգիստ է և հայտնի է իր ձկան շուկայով։ Զբոսաշրջությունը կարևոր դեր է խաղում տնտեսության մեջ։

## Ծանոթագրություններ

Կատեգորիա:Շրի Լանկայի բնակավայրեր
Կատեգորիա:Շրի Լանկայի քաղաքներ
Կատեգորիա:Վիքիպեդիա:ՈՒՎ 2023-ի հոդվածներ
Զբոսաշրջությունը Շվեյցարիայում

thumb|250px
thumb|250px
thumb|right|250px
thumb|right|250pxՈրպես զբոսաշրջության ավանդական երկիր՝ Շվեյցարիան այս ոլորտում ամուր դիրքեր ունի Եվրոպայում։ Զարգացած զբոսաշրջային ենթակառուցվածքներիի, երկաթուղիների և ճանապարհային ցանցերի առկայությունը՝ զուգորդված գեղատեսիլ բնությամբ և բարենպաստ աշխարհագրական դիրքով, ապահովում է զգալի թվով զբոսաշրջիկների ներհոսքը երկիր։ Հիմնական զբոսաշրջիկները գերմանացիներ են, ամերիկացիներ, ճապոնացիներ, իսկ վերջին տարիներին նաև ռուսներ, հնդիկներ և չինացիներ։ Ազգային եկամտի 15%-ը ստացվում է զբոսաշրջությունից։
Ալպերը զբաղեցնում է Շվեյցարիայի ողջ տարածքի 2/3-ը և տարեկան գրավում է հազարավոր բացօդյա էնտուզիաստների երկիր։ Երկրի ամենաբարձր կետը գտնվում է Պենինյան Ալպերում և կոչվում է Պիկ Դուֆուր (4634 մ)։ Շվեյցարիայում են գտնվում նաև Եվրոպայի ամենաբարձր երկաթուղային կայարանը՝ Յունգֆրաուն, ծովի մակարդակից 3454 մետր բարձրության վրա, և Եվրոպայի ամենաբարձր գարեջրի գործարանը՝ Մոնշտեյնը՝ 1600 մ բարձրության վրա։ Շվեյցարիայի տնտեսության կարևոր մասն ապահովում է զբոսաշրջությունը, որը հիմնված էտեղական ռեսուրսների ռացիոնալ օգտագործման վրա։ Շվեյցարիայի բյուջեն զբոսաշրջությունից ստանում է տարեկան 1,5 միլիարդ դոլար։ Switzerland Tourism-ը ազգային մարքեթինգային ընկերություն է, որը միտված է Շվեյցարիան միջազգային զբոսաշրջության հարթակներում գովազդելուն, ինչպես նաև առաջարկում է որպես գործարար հանդիպումների վայր։
Շվեյցարիայի ամենահայտնի զբոսաշրջային քաղաքներն են՝ Ցյուրիխը, Բեռնը, Լյուցեռնը, Բազելը, Ժնևը։

## Լեռնադահուկային հանգստի գոտիներ
Շվեյցարիայի լեռնադահուկային հանգստի գոտիները շատ զարգացած են։ Երկրի կենտրոնական, հարավային և արևելյան հատվածներում գործում են մեծ պահանջարկ վայելող հանգստավայրեր՝ Սանկտ Մորից, Դավոսը և Զերմատը, Ինտերլակեն, Լեյքերբադ։

## Տեսարժան վայրեր
Սուրբ Հովհաննեսի վանքը հին Բենեդիկտյան վանք է, որը գտնվում է Շվեյցարիայի Մյուստաիր գյուղում։ 1983 թվականին հաստատվել է որպես ՅՈՒՆԵՍԿՕ-ի Համաշխարհային ժառանգության հուշարձան։ Սուրբ Հովհաննեսի վանքը Կարոլինգյան դարաշրջանի շատ լավ պահպանված վանք է։

## Վիճակագրություն
2006 թվականին Շվեյցարիայում գրանցված են եղել 4967 հյուրանոցներ և զբոսաշրջային բազաներ։ Այդ հյուրընկալ հաստատությունները համալրված էին 128 000 համարներով (սենյակներ), 240000 մահճակալներով։ Նախորդ՝ 2005 թվականի համեմատ այս հաստատություններում զբաղված էղել են 41,7%-ը (2005 թվականին՝ 39,7%): Հյուրանոցների ընդհանուր թվի 14%-ը գտնվում է Գրաուբյունդեն շրջանում, 12%-ը՝ Վալե շրջանում, 12%-ը՝ Արևելյան Շվեյցարիայում, 11%-ը՝ Կենտրոնական Շվեյցարիայում և 9%-ը՝ Բեռն կանտոնում։

## Տես նաև
* Շվեյցարիայում ՅՈՒՆԵՍԿՕ-ի Համաշխարհային ժառանգության ցանկ

## Ծանոթագրություններ

շ
Կատեգորիա:Վիքիպեդիա:ՈՒՎ 2023-ի հոդվածներ
Կատեգորիա:Շվեյցարիայի տնտեսություն
Յարոցինյան փառատոն

**Յարոցինյան փառատոն**, 1980-ական թվականների Եվրոպայի ռոք երաժշտության ամենախոշոր ու ամենակարևոր փառատոններից մեկը, Վարշավայի պայմանագրի կազմակերպության երկրների այլընտրանքային երաժշտության ամենախոշոր փառատոնը։

Փառատոնն ստեղծվել է 1980 թվականին, 1971 թվականից Յարոցինում կազմակերպվող *Wielkopolskie Rytmy Młodych* փառատոնի հիման վրա։ 1980 թվականին Վալտեր Խելստովսկու նախաձեռնությամբ այն անվանակոչվել է *Ogólnopolski Przegląd Muzyki Młodej Generacji w Jarocinie* («Յարոցինի երիտասարդ սերնդի երաժշտության համալեհական տեսություն»)։ Արդյունքում փառատոնին սկսել են հրավիրվել երաժիշտներ ու խմբեր ամբողջ երկրի տարբեր վայրերից։ Այնուհետև այն սկսել է կոչվել *Festiwal Muzyków Rockowych* («Ռոք երաժիշտների փառատոն»)։

Յարոցինի փառատոնի կազմակերպումն ու մթնոլորտը շատ նման են եղել ամերիկյան Վուդստոք փառատոնին, այդ պատճառով էլ այն երբեմն կոչվել է լեհական Վուդստոկ։ 1980-ական թվականներին այն համարվել է Լեհաստանի Ժողովրդական Հանրապետության ուշ շրջանի գորշ ու աղքատ իրականությունից փախուստի միջոց։ Տևել է երեք օր և սովորաբար անց է կացվել օգոստոսի սկզբին։ Փառատոնը հավաքել է հազարավոր երկրպագուների (օրինակ, 1986 թվականին նրանց թիվն անցել է 30,000-ը), որոնք ապրել են վրաններում և լսել են երաժշտություն, որն այլ դեպքերում գրեթե երբեք չի հնչել լեհական ռադիոյով և հեռուստատեսությամբ։ Միևնույն ժամանակ կարծիք կա, թե փառատոնն ստեղծվել է ամբողջատիրական կառավարության հատուկ ծառայությունների կողմից՝ նպատակ ունենալով լեհ երիտասարդների համար «ապահով ելք» ստեղծել։ 

Փառատոնի ընթացքում հնչել է տարբեր երաժշտություն, սակայն հիմնականում կատարվել են «այլընտրանքային» ժանրեր. բլյուզ, ռոք, մետալ, փանկ ռոք և ռեգգի։ Խմբերը ելույթ են ունեցել երկու բեմերում, որոնցից մեծը տեղակայված է եղել տեղի ֆուտբոլի դաշտում։ Շատ երկրպագուներ իրենց հետ ձայնագրիչներ են բերել՝ կատարումները ձայնագրելու համար։ Դա այն եզակի հնարավորություններից էր, որ կարելի էր ձայներիզներով տարածել երաժշտություն, որը չէր հնչում պաշտոնական ԶԼՄ-ներով։ Յարոցինի փառատոնին երկրպագուներ էին գալիս ԳԴՀ-ից, Չեխոսլովակիայից, Հունգարիայից և Խորհրդային Միությունից։

Փառատոնն սկսել է կորցնել իր ճանաչումը 1990-ական թվականներին, Սոցիալիստական ճամբարի անկումից հետո, ինչի արդյունքում այլընտրանքային երաժշտությունն ավելի հասանելի է դարձել։ Փառատոնի այցելուների նոր սերունդը նաև ավելի ագրեսիվ էր, և 1994 թվականին անկարգություններից և ոստիկանության հետ բախումներից հետո փառատոնը կասեցվել է։ Այն նորից սկսել է կազմակերպվել 2005 թվականին։

Յարոցինի փառատոնին ելույթ ունեցած ամենահայտնի խմբերից կարելի է առանձնացնել. 
* Koniec Świata
* New Model Army
* Therapy?
* Misfits
* Feeling B

Փառատոնը կարևոր դեր է ունեցել լեհական պանկ խմբերի կայացման գործում։ Լեհաստանի առաջին պանկ խմբերից մեկը, Nocne Szczury-ն, առաջին պանկ-ռոք խումբն է եղել, որ ելույթ է ունեցել փառատոնի ընթացքում, 1980 թվականին։

2021 թվականին կազմակերպվել է «Յարոցին։ Ազատության կանգառ» ցուցահանդեսը, որը նվիրված է եղել փառատոնի տարեդարձին։

## Ծանոթագրություններ

## Արտաքին հղումներ
*  
* Photos from 1986—1988 Festivals in Jarocin
* Footage of the streets of Jarocin during the 1985 Festival, with music by Moskwa

Կատեգորիա:Երաժշտական փառատոներ
Կատեգորիա:Փառատոներ
Մեռնող կարապը (ֆիլմ, 1917)

**Մեռնող կարապը** (), ռուսական գեղարվեստական համր ֆիլմ, որի ռեժիսորն է Եվգենի Բաուերը։ Թողարկվել է 1917 թվականի հունվարի 17-ին։

## Սյուժե
Համր պարուհի Գիզելան ծանոթանում է Վիկտորի հետ և սիրահարվում նրան։ Թվում է, թե Վիկտորը փոխադարձաբար սիրում է նրան, բայց շուտով պարուհին նրան տեսնում է ուրիշի հետ։ Գիզելային մեռնող կարապի դերում տեսնելուց հետո նկարիչ Գլինսկին, որը ձգտում է նկարում մահ պատկերել, պարուհուն օգտագործում է որպես բնորդուհի։ Գլինսկին նրան նկարում է կարապի հագուստով, Գիզելայի աչքերում՝ խոր վշտի արտահայտություն։ Բայց երբ Վիկտորը զղջում է և ներվում Գիզելայի կողմից, նկարիչը նկատում է, որ այդ ողբալի արտահայտությունն անհետանում է։ Այդ ժամանակ նա խեղդում է պարուհուն և թողնում նրան «մեռնող կարապի» դիրքում։

## Դերերում
|thumb|330 px|''«Մեռնող կարապը» (1917)''

## Ֆիլմի մասին
Թողարկման տարում ֆիլմը առաջացրել է մի շարք շահագրգիռ հրապարակումներ։ Մասնավորապես, «Թատերական թերթի» մեկնաբանը գրել է. «Այս անգամ պարոն Բաուերը հատկապես հետաքրքիր է ոչ թե տաղավարներով, այլ նրբաճաշակ բնույթով»։ «Թատրոնների տեսություն»-ում նշվել է. «Պիեսի բովանդակությունը բավականին հետաքրքիր է, և ֆիլմը նայվում է հետաքրքրությամբ»։

«Կինե-ամսագիրն» այսպես է գնահատել ֆիլմը. 

«Կինեմատոգրաֆիայի տեղեկագրում» Վ. Վերոնինը մատնանշել է դերասանական խաղը և ռեժիսորական գյուտերը:

Կինոյի պատմաբան Վ. Վիշնևսկին գրել է. «Անհեթեթ և մտացածին սյուժե. հետաքրքիր է հիմնականում դերասանական խաղը»։ Կինոգետ Նեա Զորկայան ֆիլմը գնահատել է որպես «դեկադենտական նախշ՝ ցածրարվեստ հիմքի վրա»։

Նման գնահատականի հետ կտրականապես համաձայն չէ կինոգետ և ռեժիսոր Օլեգ Կովալովը։ Նա ֆիլմն անվանել է «ռուսական էկրանի ամենաէպատաժային ֆիլմերից մեկը»։  Նա գրել է. «Դրա մեջ պարզապես այլ բան չկա` բացի դեկադենտությունից»։

## Նկարահանող խումբ
* Ռեժիսոր՝ Եվգենի Բաուեր
* Սցենարիստ՝ Զոյա Բարանցևիչ
* Կինոընկերություն՝ Խանժոնկովի առևտրային տուն

## Այլ փաստեր
* Ֆիլմի պրեմիերան տեղի է ունեցել 1917 թվականի հունվարի 30-ին (հունվարի 17-ին Գրիգորյան տոմարով)։
* Նկարահանումներն իրականացվել են Սոչիի շրջակայքում։

## Գրականություն
* 
* 
* 
* 
* 
* 
* 
* 
* 
* 

## Ծանոթագրություններ

## Արտաքին հղումներ
* 

Կատեգորիա:1910-ականների ռուսերեն ֆիլմեր
Կատեգորիա:1917 ֆիլմեր
Կատեգորիա:Դրամա ֆիլմեր
Կատեգորիա:Համր ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Կատեգորիա:Սև-սպիտակ ֆիլմեր
Կատեգորիա:Վիքիպեդիա:ՈՒՎ 2023-ի հոդվածներ
Սթիվ Չեն

**Սթիվ Չեն** (), թայվանցի-ամերիկացի ինտերնետ-ձեռներեց, որը ՅուԹյուբի համահիմնադիրներից և տեխնիկական մասով նախկին տնօրենն է։ AVOS ծրագրային ընկերությունը () համահիմնադրելուց և MixBit տեսանյութերի փոխանակման հավելվածը ստեղծելուց հետո, նա միացել է Գուգլի վենչուրային ընկերությանը () 2014 թվականին։

## Կյանքի վաղ շրջան և կրթություն
Չենը ծնվել է Թայպեյում, Թայվանի մայրաքաղաքում։ Երբ նա յոթ տարեկան էր, ընտանիքի հետ գաղթել են Միացյալ Նահանգներ և բնակություն հաստատել Իլինոյս նահանգի Պրոսպեկտ Հայթս քաղաքում։ Նա հաճախել է Ռիվեր Թրեյլսի միջնակարգ դպրոցը Մաունթ Պրոսպեկտում և Ջոն Հերսիի ավագ դպրոցը Արլինգթոն Հեյթսում։ Ավագ դպրոցի վերջին երեք տարիները անցկացրել է Իլինոյսի մաթեմատիկայի և գիտության ակադեմիայում Իլինոյս նահանգի Ավրորա քաղաքում։ Ուրբանա-Շամպեյնի Իլինոյսի համալսարանում ուսումնասիրել է համակարգչային գիտություն։

## Բիզնես կարիերա
thumb|left|Չենը (մեջտեղում) ՅուԹյուբի համահիմնադիր Չադ Հերլիի հետ 2007թվականի All Things Digital համաժողովում
Չենը ՓեյՓալի () աշխատակից էր, երբ առաջին անգամ հանդիպեց Չադ Հերլիին և Ջավեդ Քարիմին։ Նա նախկինում նաև աշխատել է Ֆեյսբուքում (), թեև մի քանի ամիս անց հեռացել է ՅուԹյուբը բացելու համար։

2005 թվականին Չադ Հերլին, Ջավեդ Քարիմը և Սթիվ Չենը հիմնեցին ՅուԹյուբը։ Չենը տեխնիկական մասով գլխավոր տնօրենն էր։ 2006 թվականի հունիսին Չենը հայտնվեց Business 2.0 ամսագրի կողմից առանձնավված «Ներկայումս կարևորագույն 50 մարդիկ» ցանկում։

2006 թվականի հոկտեմբերի 16-ին Չենը և Հերլին վաճառեցին ՅուԹյուբը Գուգլին 1,65 միլիարդ դոլարով։ Վաճառքի շրջանակներում Չենը ստացել է Գուգլի 625,366 բաժնետոմս և հավելյալ 68,721-ը՝ հավատարմագրմամբ։ 2021 թվականի սեպտեմբերի դրությամբ Գուգլի բաժնետոմսերը գնահատվում են գրեթե 1,77 միլիարդ դոլար։

Նա և Հերլին հիմնեցին AVOS ծրագրային ընկերությունը, որը ձեռք բերեց Յահու համացանցային կորպորացի Delicious ծրագրի կողմիցից։

2011 թվականի մայիսի 15-ին Չենը  հայտնվեց Ասիայի գիտնականներ ամսագրի ()՝ 15 օրինակելի ասիացի գիտնականների ցանկում։

Չենը 2016 թվականին Վիջայ Կարունամուրտիի հետ միասին ստեղծել է Nom.com սննդի ուղիղ հեռարձակման ցանցը։ 2017 թվականին Nom.com-ը փակվեց, որի թվիթերյան լրահոսը փոխվեց անձնականի, իսկ ֆեյսբուքյան հաշիվը չի օգտագործվել 2017 թվականի մարտից սկսած։

## Մրցանակներ
Չենը ճանաչվել է Իլինոյսի Լինքոլնի ակադեմիայի դափնեկիր, իսկ 2018 թվականին Իլինոյսի նահանգապետի կողմից պարգևատրվել է Լինքոլնի շքանշանով (նահանգի բարձրագույն պարգև)։

## Անձնական կյանք
2009-ին Չենն ամուսնացավ Պարկ Ջի-Հյունի հետ՝ այժմ Ջեյմի Չենն, ով կորեական Գուգլ ընկերության ապրանքի առաջմղման մասնագետն է։ Նրանք այժմ ապրում են Թայպեյում՝ իրենց երկու երեխաների հետ։ Որդիներից մեկը ծնվել է 2010 թվականի հուլիսին։ Չեն ընտանիքը Սան Ֆրանցիսկոյի Ասիական արվեստի թանգարանի հիմնական աջակիցներն է, որտեղ Ջեյմին հոգաբարձու է նշանակվել 2012 թվականի հուլիսին։ 2019 թվականի օգոստոսից Չենը վերադարձել է Թայվան և այդ ժամանակվանից ընտանիքով ապրում է այնտեղ։

## Ծանոթագրություններ

## Արտաքին հղումներ

* Steve Chen's YouTube profile
* Steve Chen, the local boy that created YouTube– Taipei Times, October 8, 2006

Կատեգորիա:ՅուԹյուբ
Կատեգորիա:Գուգլ ընկերության աշխատակիցներ
Կատեգորիա:Վիքիպեդիա:ՈՒՎ 2023-ի հոդվածներ
Կատեգորիա:Ամերիկացի գործարարներ
Քրիզանթեմով աղջիկը

**Քրիզանթեմով աղջիկը** (), յուղանկար, որն ստեղծվել է 1894 թվականին, լեհ պոստիմպրեսիոնիստ նկարչուհի Օլգա Բոզնանսկայի (1865–1940) կողմից։ Այն պահվում է Կրակովի ազգային թանգարանի 19-րդ դարի լեհական արվեստի պատկերասրահում։

## Նկարագրություն
Նկարը պատկերում է փոքրիկ աղջկա, որը կանգնած է՝ ձեռքին սպիտակ քրիզանթեմ։ Աղջկա գունատ, մտահոգ դեմքը շփոթված ու անկեղծ արտահայտություն ունի։ Նա ունի բաց կարմիր մազեր, փոքրիկ կարմիր շուրթեր և թեթևակի փայլող սև աչքեր։ Նրա հագին կապույտ ու մոխրագույն գույների պարզ զգեստ է։ Աղջկա ստվերը պարզ տեսանելի է նրա հետևում գտնվող պատի վրա։ Կտավում պակասում են սուր գծերն ու ընդգծումները, թե' աղջկա պատկերը, թե' ֆոնը կազմված են ներկի բազմաթիվ կետերից։

## Վերլուծություն
«Քրիզանթեմով աղջիկը» կտավը նկարչի ամենաշատ ներկայացված աշխատանքներից մեկն է։ Այն պատկերվել է 1894 թվականին, Մյունխենում։ Նկարչուհին հիացած էր Ջեյմս Ուիսթլերի նկարչական սկզբունքներով և ծանոթացել էր Փարիզում տարածված միտումների հետ, ինչի արդյունքում նա մերժել էր Մյունխենի դպրոցի սկզբունքները։ Նա որոշում է դեմ գնալ երեխաների դիմանկարներ պատկերելու համար ընդունված սկզբունքներին, որտեղ երեխաները սովորաբար կրում էին էլեգանտ ու թանկարժեք հագուստ և պատկերվում էին հարուստ կահավորանքով սենյակներում կամ բնության շքեղ տեսարանների ֆոնին։ Փոխարենը Բոզնանսկան պատկերել է երեխաներին չեզոք ֆոնին։ Ըստ Ուրսզուլա Կողակովսկա-Զաուխայի՝ նկարն «ստեղծում է խորության, տխրության, խորհրդավորության ու փոքրացման մթնոլորտ», որոնք հիշեցնում են Մորիս Մետերլինկի բանասատեղծությունները, ում Բոզնանսկան բարձր էր գնահատում։

1896 թվականին *Gazette des Beaux-Arts* ամսագրի համար գրախոսական գրելիս Ուիլյամ Ռիթերը նշել է, որ «նա էնիգմատիկ երեխա է, որ խենթացնում է նրանց, ովքեր իրեն երկար են նայում»։ Երեխայի անմեղության զգացումը, նրա հանգիստ դիրքն ու դեմքի նուրբ գծերը հակասության մեջ են նկարի մելանխոլիկ ու շփոթված տրամադրության հետ։ Նկարիչն աղջկա հոգեկան վիճակն ու նրան շրջապատող միջավայրը նրբորեն է պատկերել, ինչը ցույց է տվել արվեստագետի հետաքրքրությունը գրականության ու արվեստի այդ շրջանում հայտնված նոր միտումների հանդեպ։

## Տես նաև
**[[Նեգրուհի (նկար)]]*

## Ծանոթագրություններ

Կատեգորիա:1894 նկարներ
1850 թվականի Կրակովի հրդեհ

**1850 թվականի Կրակովի հրդեհ,** սկսվել է հուլիսի 18-ին և տևել է մի քանի օր։ Ենթադրվում է, որ այն ավերել է Կրակով քաղաքի մոտավորապես 10 տոկոսը, որն այն ժամանակ Ավստրիական կայսրության Կրակովի մեծ իշխանության կազմի մեջ էր մտնում։

## Նախապատմություն
1850 թվականին Կրակով քաղաքը դեռևս մեծապես կախված էր փայտից՝ որպես շինանյութ։ Քաղաքի 1700 շինությունների մեծ մասը փայտից էր, իսկ քարե շինություններն ունեին փայտե տարրեր։ Քաղաքն ուներ աղքատիկ ջրային ենթակառուցվածքներ և չկար մշտական հրդեհային ծառայություն։

## Հրդեհ
Հրդեհն սկսվել է հուլիսի 18-ին՝ քաղաքի ծայրամասային Կրուպնիցա փողոցի շրջակայքում, ջրաղացի տարածքում։ Հրդեհը վերագրվում է դժբախտ պատահարին, որ առաջացել էր ջրաղացպանի և դարբնի գործողությունների հետևանքով, ովքեր սարքավորումները վերանորոգելիս հրդեհ էին առաջացրել ջրաղացում, ինչը հետագայում դուրս է եկել վերահսկողությունից։ Ուժեղ քամու պատճառով հրդեհը մեծացել և տարածվել է մոտակա շինությունների վրա՝ ազդելով քաղաքի կենտրոնի վրա։ Ժամերի ընթացքում այն գրավել է ավելի քան ութ փողոց, բայց նրա հետագա տարածումը դադարեցվել է։ Յագելոնյան Համալսարանի ուսանողները կանխել են հրդեհի թեթևակի վնասից ավելի մեծ վնասի պատճառումը համալսարանի գրադարանին։ Հրդեհի տարածումը կասեցվել է մեկ օրվա ընթացքում, բայց դրա լիարժեք վերացման համար  անհրաժեշտ է եղել մի քանի օր և զինվորականների օգնությունը։
մինի|Կրակովի քարտեզը հրդեհի հետևանքով ավերված տարածքները նշված են կարմիրով։ Գլխավոր հրապարակի հարավ-արևելյան կողմում՝ Գրոձկա փողոցի երկու կողմերում, դեպի արևելք և արևմուտք՝ Պլանտի զբոսայգի։
Հրդեհի հետևանքով ավերվել է քաղաքի մոտավորապես մեկ տասներորդը․ 153 շինություն, երկու պալատներ, երկու կամ երեք վանական համալիրներ և չորս եկեղեցիներ։

## Հետևանքներ
Հրդեհը պատճառ է դարձել քաղաքում հետագա տնտեսական լճացման համար։ Այն ստիպեց քաղաքային իշխանություններին նաև մեծացնել հրդեհաշիջման աշխատանքների համար հատկացվող ֆինանսկան միջոցները, չնայած առաջին (կամավորական) հակահրդեհային ծառայությունը ձևավորված չէր մինչև 1865 թվականը։ Բոլոր վնասված շինությունների վերջնական վերականգնումն ավարտվել է միայն 1912 թվականին։

## Ավերված կամ վնասված վայրեր
* Եպիսկոպոսի պալատ, Կրակով
* Վիլեպոլսկի պալատ
* Ասիսի Սբ․ Ֆրանսիս եկեղեցի, Կրակով
* Սուրբ Երրորդության բազիլիկ, Կրակով

## Ծանոթագրություններ

Կատեգորիա:1850
Կատեգորիա:Կրակով
Կատեգորիա:Հրդեհներ Եվրոպայում
Կատեգորիա:Վիքիպեդիա:ՈՒՎ 2023-ի հոդվածներ
Մարգարիտը թագի մեջ

**«Մարգարիտը թագի մեջ»** (), լեհական դրամատիկական ֆիլմ, որը նկարահանել է ռեժիսոր Կազիմեժ Կուցը, 1972 թվականին։ Նույն թվականին այն ներկայացվել է Կաննի կինոփառատոնին։ Ֆիլմը լեհական կողմից ներկայացվել է նաև Օսկարի 45-րդ մրցանակաբաշխության Լավագույն օտարալեզու ֆիլմ անվանակարգին, սակայն մասնակցության հայտը մերժվել է։

## Սյուժե
Ֆիլմի գործողությունները տեղի են ունենում 1934 թվականի օգոստոսին, Վերին Սիլեզիայի լեհական հատվածում։ Ֆիլմը պատմում է հորինված «Զիգմունտ» հանքում գործադուլի պատմության մասին։ Երիտասարդ հանքափոր Յասն ապրում է կնոջ ու երկու փոքրիկ տղաների հետ։ Մի անգամ նա իմանում է, որ որոշվել է հանքը փակել՝ այն ջրով հեղեղելու միջոցով։ Գործադուլ է սկսվում։ Ընտանիքներն օգնում են ցուցարարներին, չնայած նրան, որ հանքը շրջապատված է ոստիկանական ուժերով։ Կառավարությանն ուղղված դիմումներն առանց պատասխան են մնում, հանքի ղեկավարությունը դիմադրում է, ինչի արդյունքում հանքափորները դիմում են հացադուլի։ Ի պատասխան դրան՝ ոստիկանությունը բռնի ուժով ցրում է ցույցը։ Վճռական հանքափորները որոշում են շարունակել գործադուլը հողի տակ՝ չնայած հանքի փլման անխուսափելի վտանգին, ինչը նախատեսված էր նախնական պլանով։ Ի վերջո, ղեկավարությունն ու աշխատակիցները համաձայնության են գալիս, հանքափորները դուրս են գալիս ու վերադառնում են իրենց ընտանիքների մոտ։

## Դերասանական կազմ
* Լյուցիա Կովոլիկ՝ Վիտկա
* Օլգերդ Լուկաշևիչ՝ Յաս
* Յան Էնգլերտ՝ Էրվին Մալինոկ 
* Ֆրանցիշեկ Պեչկա՝ Խուբերտ Սերշա 
* Եժի Ցնոտա՝ Ավգուստ Մոլ 
* Բերնարդ Կրավչիկ՝ Ֆրանցիշեկ Բուլա 
* Տադեուշ Մադեա՝ Օհման
* Հենրիկ Մարուշիկ՝ Ալոյզ Գրուդնեկ
* Մարիան Օպանիա՝ Ալբերտ
* Յեժի Սիվի՝ Միլենդա

## Ծանոթագրություններ

Կատեգորիա:1972 դրամա ֆիլմեր
Կատեգորիա:1972 ֆիլմեր
Կատեգորիա:Լեհական ֆիլմեր
Կատեգորիա:Լեհերեն ֆիլմեր
Արթուր Սարգսյան (ըմբիշ)

**Արթուր Մելիքի Սարգսյան** (), հայազգի ռուսաստանցի հունահռոմեական ոճի ըմբիշ, Ռուսաստանի առաջնությունների հաղթող և մրցանակակիր, միջազգային մրցաշարերի հաղթող և մրցանակակիր, Ռուսաստանի միջազգային կարգի սպորտի վարպետ։ Հանդես է գալիս մինչև 97 կգ քաշային կարգում։

## Կենսագրություն
Ըմբշամարտով սկսել է զբաղվել Կիմրայում, որտեղ մարզիչն է եղել Սամվել Պետրոսյանը։ Հետագայում Սարգսյանը տեղափոխվել է Տվեր, որտեղ նրան սկսել է մարզել Ռուսաստանի վաստակավոր մարզիչ Ռուսլան Յուսուֆովը։

2020 թվականից հանդես է գալիս Վլադիմիրի մարզում։ Սարգսյանը Տվերի երկրորդ ներկայացուցիչն է, ում հաջողվել է դառնալ հունահռոմեական ոճի ըմբշամարտի երկրի չեմպիոն։ 2013 թվականին առաջինը Իվան Կույլակովն էր։

2021 թվականին Նորվեգիայի մայրաքաղաք Օսլոյում կայացած աշխարհի առաջնության բրոնզե մեդալակիր։ Երրորդ տեղի համար պայքարում նա հաղթել է Իտալիան ներկայացնող վրացի ընմբիշ Նիկոլոզ Կախելաշվիլուն։

2021 թվականին Սերբիայի մայրաքաղաք Բելգրադում կայացած մինչև 23 տարեկանների աշխարհի առաջնությունում Սարգսյանը 97 կգ քաշային կարգում նվաճել է ոսկե մեդալ։

## Սպորտային արդյունքներ
* 2015 թվականի ըմբշամարտի կադետների աշխարհի առաջնություն, 1
* 2017 թվականի ըմբշամարտի պատանիների աշխարհի առաջնություն, 2
* 2018 թվականի ըմբշամարտի Եվրոպայի պատանիների առաջնություն, 1
* 2018 թվականի ըմբշամարտի պատանիների աշխարհի առաջնություն, 3
* 2020 թվականի հունահռոմեական ոճի ըմբշամարտի Ռուսաստանի առաջնություն, 3
* 2021 թվականի հունահռոմեական ոճի ըմբշամարտի Ռուսաստանի առաջնություն, 1
* 2022 թվականի հունահռոմեական ոճի ըմբշամարտի Ռուսաստանի առաջնություն, 1
* 2023 թվականի հունահռոմեական ոճի ըմբշամարտի Ռուսաստանի առաջնություն, 1

## Ծանոթագրություններ

## Արտաքին հղումներ
* 
* 

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Հայ ըմբշամարտիկներ
Յանինա Կուրկովսկա-Սպիխայովա

**Յանինա Կուրկովսկա-Սպիխայովա** (լեհ․՝ *Janina Kurkowska-Spychajowa*, ), լեհ նետաձիգ մարզուհի, ով նետաձգության ասպարեզում հասել է աննախադեպ հաջողության՝ անհատական հաշվարկով հինգ անգամ նվաճելով աշխարհի չեմպիոնուհու տիտղոսը (1933, 1934, 1936, 1939 և 1947 թթ․), բազմիցս արժանանալով արծաթե ու բրոնզե մեդալների։ Համարվում է բոլոր ժամանակների ամենաշատ մարզական պարգևներ նվաճած նետաձիգը աշխարհի առաջնություններում, որոնց մասնակցել է 24 տարի անընդմեջ։ Նրա մարզական կարիերայում առաջինը աշխարհի 1931 թվականի առաջնությունն էր, որտեղ արժանացել է արծաթե մեդալի, վերջինը՝ 1955 թվականինը, որտեղ  օգնել է Լեհաստանի կանանց հավաքականին թիմային հաշվարկով նվաճելու բրոնզե մեդալ։ Եղել է Լեհաստանի բազմակի չեմպիոնուհի։

Կարիերայի սկզբում մարզումներին զուգահեռ աշխատել է Սիտրոեն ֆիրմայի վարշավյան ձեռնարկությունում։

Լեհաստանի կաավարությունը Յանինա Կուրկովսկա-Սպիխայովային պարգևատրել է «Վաստակի համար արծաթե խաչ» շքանշանով։

 

## Ծանոթագրություններ

## Գրականություն
* Mała Encyklopedia Sportu, tom I, Warszawa, Wydawnictwo Sport i Turystyka, 1984, isbn2=83-217-2518-X

Կատեգորիա:Աշխարհի չեմպիոններ
Կատեգորիա:Լեհ մարզուհիներ
Կատեգորիա:Մարզուհիներ
Կատեգորիա:Նտաձիգներ
Re-Logic

**Re-Logic**, մասնավոր ընկերություն, որը զբաղվում է խաղերի մշակմամբ և հրապարակմամբ։ Հիմնադրվել է 2011 թվականին, 2023 թվականի տվյալներով ընկերությունն ուներ 11 աշխատակից։ «Re-logic» թողարկել է այնպիսի խաղեր, ինչպիսք են՝ Terraria, Pixel Piracy և Pixel Privateers։

## Պատմություն
Սկզբնական շրջանում Re-Logic-ում աշխատել է միայն հիմնադիր Էնդրյու Սպինկսը, որը մշակել է Terraria խաղը, և Ֆինն Բրայսը, որը զբաղվել է խաղի գրաֆիկական դիզայնով։ Ավելի ուշ Բրայսը լքում է ընկերությունը, կետրոնանալով Starbound սեփական նախագծի վրա։

2013 թվականից ընկերությունն աշխատել է Terraria խաղի բաց աշխարհի վրա։ Էնդրյու Սպինկսը, օրիգինալ խաղի մշակողը, նշել է, որ մշակողները ակտիվորեն պատրաստվում են Terraria otherworld-ի թողարկմանը։ Խաղի մշակման ընթացքին օգնել է «Engine Software» ստուդիան։ Պլանավորվել էր ամբողջական սքիվելի փոխարեն թողարկել, որոշակի հավելումներ հինական նախագծին։

Terraria: Otherworld խաղը մշակվել էր անհատական համակարգիչների և Mac-ի համար, սակայն Re-Logic-ը սկսեց մշակել խաղի տարբերակը նաև Xbox One և PS4 խաղային համակարգերի համար։ 2017 թվականին թողարկվեց տակտիկական RPG՝ Pixel Privateers-ը։ Սակայն Terraria: Otherworld խաղի թողարկումը հետաձգվեց, քանի որ սուդիան դադարեցրել էր համագործակցել «Engine Software»-ի հետ, դրա փոխարեն սկսել էր աշխատել «Pipeworks Studios»-ի հետ։

2018 թվականին ընկերությունը հայտարարեց, որ Terraria: Otherworld խաղի մշակումը դադարեցվել է։  Գործընթացը ձգձգվում էր, սակայն նախագիծը կյանքի կոչել մշակողներին այդպես էլ չհաջողվեց։ Գնահատելով աշխատանքի ծավալը, որը անհրաժեշտ կլինի կատարել խաղի թողարկման համար, ստուդիան հրաժարվեց նախագծից։ Ընկերության կողմից հայտարարվեց, որ նա այլևս չի դիմի աութսորինգի և կզբաղվի հիմնական Terraria նախագծի զարգացմամբ։ 2019 թվականի մայիսի 14-ին, ընկերության նախագահ Ուիթնի Սպինկսը հայտարարեց, որ ընկերության խաղերը երբեք չեն լինի էքսկլյուզիվ Epic Games Store-ի համար։

2021 թվականի հունվարին Google ընկերությունը առանց բացատրության արգելափակեց Էնդրյու Սպինկսի հաշիվը։ Նա զրկվեց Google Play, Google Drive, YouTube և Gmail հասանելիությունից, որոնցից օգտվում էր արդեն երկար տարիներ։ Սրան ի պատասխան Re-Logic-ը չեղարկեց Terraria խաղը Stadia-ի համար։ Սակայն ավելի ուշ՝ փետրվարի, խնդիրները կարգավորվեցին և Google ապաարգելափակեց հաշիվները, իսկ խաղը թողարկվեց պատֆորմի համար։

## Ծանոթագրություններ

## Արտաքին հղումներ
* Պաշտոնական կայք
* Re-Logic Sellersburg, Indiana
* Re-Logic  Metacritic կայքում

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Նայջել Ֆիլիփս

**Նայջել Ջեյմս Ֆիլիփս** (, ), բրիտանացի դիվանագետ, Թագավորական ռազմաօդային ուժերի նախկին սպա, Ֆոլկլենդյան կղզիների նահանգապետ և Հարավային Ջորջիա և Հարավային Սանդվիչյան կղզիների հանձնակատար։

## Կարիերա
Ֆիլիփսը միացավ Թագավորական ռազմաօդային ուժերին 1984 թվականին և շարունակեց ծառայել տարբեր պաշտոններում՝ հասնելով ռազմաօդային ուժերի հրամանատարի կոչմանը։ 1993-1997 թվականներին նա սովորել է Դարհեմի համալսարանում, ստացել է բիզնեսի կառավարման մագիստրոսի կոչում, իսկ 2001 թվականին՝ պաշտպանական հետազոտությունների, ռազմական, քաղաքական և միջազգային հարցերով մագիստրոսի կոչում Լոնդոնի Քինգս քոլեջում, որտեղ ստացել է կորմորանի կրթաթոշակ։ Ծառայության է անցել Միացյալ Թագավորության պաշտպանության նախարարության կապի գործակալությունում՝ որպես շտաբի ավագ սպա։ 2003 թվականին նշանակվել է Ստոկհոլմում Բրիտանական դեսպանատան ռազմական կցորդ։

2007 թվականին Ֆիլփպսը հեռացավ Ստոկհոլմից՝ դառնալով պարետի տեղակալ և կայազորի հրամանատար կապի և տեղեկատվական համակարգերի ռազմական քոլեջում։ Երկու տարի անց՝ 2009 թվականին, Ֆիլիփսը նշանակվեց Վարշավայի ռազմական կցորդ։ 2009 թվականին արժանացել է կապի թագավորական դպրոցի «կապի Վարպետ» մրցանակին։

2012 թվականին Օքսֆորդշիրի ռազմական ակադեմիայում անցել է ռուսաց լեզվի ուսուցում, իսկ 2014 թվականին նշանակվել է Պաշտպանության նախարարությանը կից Ռուսաստանի և համաեվրոպական քաղաքականության ռազմավարական հետազոտությունների բաժնի պետ։ 2013 թվականին Ելիսաբեթ Երկրորդ թագուհին Ֆիլիփսին պարգևատրել է Բրիտանական կայսրության շքանշանով։ 2016 թվականին Ֆիլիփսը դարձել է Պաշտպանության նախարարությանը կից Բրյուսելում Եվրոպական միությունում Նորին Մեծության մշտական ներկայացուցչի ռազմական ներկայացուցչի տեղակալ։

2017 թվականի հունիսին Միացյալ Թագավորության արտաքին գործերի նախարարությունը հայտարարեց, որ Ֆիլիփսը նշանակվել է Ֆոլկլենդյան կղզիների նոր նահանգապետ և Հարավային Վրաստանի և Հարավային Սանդվիչյան կղզիների հանձնակատար 2017 թվականի սեպտեմբերի 12-ին՝ այդ պաշտոնում փոխարինելով Քոլին Ռոբերթսին։

## Պարգևներ
* Բրիտանական կայսրության շքանշան
* Եղիսաբեթ Երկրորդ թագուհու ոսկե հոբելյանի մեդալ
* Եղիսաբեթ Երկրորդ թագուհու ադամանդե հոբելյանի մեդալ
* Թագավորական ռազմաօդային ուժերի մեդալ երկար և անբասիր ծառայության համար

## Ծանոթագրություններ

## Արտաքին հղումներ
* Nigel Phillips CBE

Կատեգորիա:Բրիտանացի դիվանագետներ
Կատեգորիա:Մեծ Բրիտանիայի քաղաքական գործիչներ
Հայոց ցեղասպանության հրապարակ (Հայֆա)

**Հայոց Ցեղասպանության հրապարակ** (), հրապարակ Իսրայելի Հայֆա քաղաքում։ Գտնվում է Բեն Գուրիոն 26ա հասցեում։

## Պատմություն
Հրապարակի բացման և ցուցանակի քողազերծման արարողությունը տեղի է ունեցել 2023 մարտի 20-ին։ Բացմանը ներկա էին Հայֆայի քաղաքապետ Էյնաթ Քալիշ-Ռոտեմը, քաղաքային խորհրդի անդամներ, Իսրայելում Հայաստանի դեսպան Արման Հակոբյանը, Երուսաղեմի Հայոց պատրիարքության ներկայացուցիչները՝ Երուսաղեմի Հայոց Պատրիարքարանից կալվածքների գրասենյակի տնօրեն Տ. Կորյուն վարդապետ Բաղդասարյանը, Դիվանապետ՝ Տ. Աղան աբեղա Գոգչեանը և Հայֆայի հայոց հոգևոր հովիվ Տ. Տիրայր քահանա Հովակիմյանը, Երուսաղեմի Հայ դատի հանձնախումբը, Իսրայելի հայկական համայնքի անդամներ, ինչպես նաև Հայֆայի տարբեր համայնքների ներկայացուցիչներ։

## Արձագանք
Հրապարակի բացման կապակցությամբ Իսրայելում Թուրքիայի դեսպան Շաքիր Օսքան Թորունլարը բողոք է հայտնելով, նամակ գրելով Հայֆայի քաղաքապետ Էյնաթ Կալիշ-Ռոտեմին, ասելով, որ նման նախաձեռնությունը կրում է Իսրայելի և Թուրքիայի միջպետական կապերի վատթարացման ներուժ։

## Ծանոթագրություններ

Կատեգորիա:Իսրայելի հրապարակներ
Կատեգորիա:Հայֆա
Կատեգորիա:Տեսարժան վայրեր Հայֆայում
Կատեգորիա:Հայոց ցեղասպանության հուշարձաններ
Սուրճի արտադրությունը Կոլումբիայում

thumb|Կիմբայայի սուրճի դաշտեր

**Սուրճի արտադրությունը Կոլումբիայում,** ունի մի շարք տարածաշրջանային առանձնահատկություններ։ 2007 թվականից «Կոլումբիական սուրճ» ապրանքանիշը պաշտպանված է Եվրոպական միության օրենսդրությամբ, և կիրառվում է միայն Կոլումբիայի տարածքում աճեցված սուրճի համար։ Կոլումբիան Բրազիլիայից հետո աշխարհում երկրորդ տեղն է զբաղեցնում Արաբիկա տեսակի սուրճի արտահանմամբ, կոլումբիական սուրճի հիմնական սպառողներն են ԱՄՆ-ն, Գերմանիան, Ֆրանսիան, Իտալիան և Ճապոնիան։ Կլիմայի գլոբալ փոփոխության պատճառով սուրճի արտադրությունը նվազում է, 2006 թվականին 12 միլիոն պարկերից (յուրաքանչյուրը 60 կգ) մինչև 2010 թվականին 9 միլիոն պարկ։ Այնուամենայնիվ, սուրճը աճեցվում է երկրի գրեթե ամբողջ լեռնային տարածքում 72° - ից 78&nbsp;°C-ի սահմաններում, դրա արտադրության մեջ աշխատում է առնվազն կես միլիոն մարդ։ 1999 թվականին սուրճի արդյունաբերությունը կազմել է երկրի ՀՆԱ-ի 3,7% - ը՝ ապահովելով գյուղատնտեսության զբաղվածության 37% - ը։ Արտադրության հիմնական ոլորտներն են՝ Նարինյո, Նորտե դե Սանտանդեր, Անտյոկիա, Վալե դել Կաուկա, Կունդինամարկա, Հուիլա, Տոլիմա և այլն։ Պաիսա շրջանում Կոլումբիայի սուրճի մշակութային լանդշաֆտը պաշտպանված է ՅՈՒՆԵՍԿՕ-ի կողմից։

## Պատմություն
Ըստ որոշ տեղեկությունների՝ ճիզվիտ վանականները սկսել են սուրճի բուծումը 18-րդ դարի սկզբին։ Ճիզվիտ քահանա Խոսե Գումիլյան նշում է սուրճի մշակումը Տաբախայի Սուրբ Թերեզայի առաքելությունում Օրինոկոյի վրա «Գեղատեսիլ Օրինոկո» գրքում (1730 թվական)։ Կաբալերո ի Գոնգորայի արքեպիսկոպոս-տեղապահի 1787 թվականի զեկույցում ասվում է, որ Կոլումբիայի տարածքում սուրճն աճեցվել է հյուսիս-արևելքում՝ ներկայիս Սանտանդերի և Բոյակայի Մոտակայքում։

1835 թվականին հիմնադրվեց առաջին առևտրային պլանտացիան, որը տվեց 2560 պարկ (յուրաքանչյուրը 60 կգ) բերք։ Սուրճը դուրս է բերվել Վենեսուելայի հետ սահմանին գտնվող Կուկուտա նավահանգստից։ Սակայն սուրճի արտադրության աճ տեղի չի ունեցել ծխախոտի, խինինի և անասնաբուծական մթերքների արտահանման ֆոնին։ 20-րդ դարում տեղի է ունենում սուրճի արտադրության վերածնունդ, հիմնականում Սանտանդերում, Կալդասում և Հյուսիսային Տոլիմայում, սուրճի ֆերմայի հիմքը փոքր տնտեսություններն էին։ 1927 թվականին հիմնադրվեց Կոլումբիայի սուրճ արտադրողների ազգային ֆեդերացիան ()։

## Ծանոթագրություններ

## Արտաքին հղումներ
* Официальная страница Federación Nacional de Cafeteros — Café de Colombia 
* Diario oficial de la Unión Europea — Registro del «Café de Colombia».
Կատեգորիա:Սուրճ
Կատեգորիա:Կոլումբիա
Ռոբերտ Գլինսկի

**Ռոբերտ Իգնացի Գլինսկի** (լեհ․՝ *Robert Ignacy Gliński*, ), լեհ կինոռեժիսոր և սցենարիստ։ Ավարտել է Լոձի ազգային կինոդպրոցը։ Նրա նկարահանած «Այն ամենը, ինչ իրոք կարևոր է» (Wszystko, co najważniejsze) և «Ողջույն, Տերեսկա» (*Cześć, Tereska*) ֆիլմերը լավագույնն են ճանաչվել և «Ոսկե առյուծ» մրցանակների արժանացել Գդինիայի կինոփառատոնում համապատասխանաբար 1992 և 2001 թվականին։

Ստեղծագործական գործունեության հետ մեկտեղ Գլինսկին զբաղվել է մանկավարժական աշխատանքով, 2008-2012 թվականներին պաշտոնավարել է որպես Լոձի ազգային կինոդպրոցի ռեկտոր։ Նա հասարակագետ պրոֆեսոր, համալսարանի դասախոս, քաղաքական գործիչ Պյոտր Գլինսկու եղբայրն է։

## Ֆիլմագրության ընտրանի
* 2017: *Չքավորություն*
* 2014: *Kamienie na szaniec* (*Քարեր անջրպետի համար*)
* 2009: *Świnki* (*Խոզուկներ*)
* 2005: *Դոդոշի կանչը*
* 2001: *Cześć Tereska* (*Ողջույն, Տերեսկա*)
* 1997: *Kochaj i rób co chcesz* (*Սիրիր և արա ինչ որ ուզես*)
* 1996: *Matka swojej matki* (*Իր մոր մայրը*)
* 1992: *Wszystko, co najważniejsze* (*Այն ամենը, ինչ իրոք կարևոր է*)
* 1983: *Niedzielne igraszki* (*Կիրակնօրյա չարաճճիություններ*)

## Ծանոթագրություններ

## Արտաքին հղումներ
* 
* ''Robert Gliński''  at the Culture.pl
* ''Robert Gliński'' at the Filmpolski Database 

Կատեգորիա:20-րդ դարի կինոռեժիսորներ
Կատեգորիա:21-րդ դարի կինոռեժիսորներ
Կատեգորիա:Լեհ կինոռեժիսորներ
Կատեգորիա:Լեհ սցենարիստներ
Կատեգորիա:Լեհ ռեժիսորներ
Կատեգորիա:Լեհ արվեստագետներ
Վիկտորիա Կավեսա

**Վիկտորիա Կավեսա** (, ), շվեդ քաղաքական գործիչ, «Ֆեմինիստական նախաձեռնություն» կուսակցության նախկին առաջնորդ։

## Կենսագրություն
Ինը տարեկանում Վիկտորյա Կավեսան Ուգանդայի պատերազմից փախչելուց հետո ընտանիքի հետ տեղափոխվել է Շվեդիա։ Նա ապրել է Ստոկհոլմի արվարձանում գտնվող Տենստա թաղամասում։

Նա 2017 թվականի մարտին Գուդրուն Շիմանի հետ կուսակցության համանախագահ է ընտրվել՝ դառնալով Շվեդիայի պատմության մեջ քաղաքական կուսակցության առաջին սևամորթ առաջնորդը, սակայն արդեն 2017 թվականի սեպտեմբերին նա հրաժարական է տվել։ Այնուհետև նրան մեղադրանք է առաջադրվել հեղինակային իրավունքի խախտման համար, ինչի համար դատարանի որոշմամբ մեղավոր է ճանաչվել։

2017 թվականի ապրիլին Կավեսայի դեմ ոստիկանական հետաքննություն է սկսվել այն բանից հետո, երբ նրան մեղադրել են դոկտորական ատենախոսության մեջ գրագողության անելու համար՝ ներկայացնելով նրա ներկայացրած տվյալները որպես սեփական հետազոտություն, որը նրան մատնանշել են Լինչոպինգի համալսարանում։ Ավելի վաղ՝ 2013 թվականին, Կավեսան գրագողություն է արել մեկ այլ հետազոտությունից։ Կավեսան մեղավոր է ճանաչվել Ստոկհոլմի թագավորական դատարանի որոշմամբ և դատապարտվել տուգանքի 15000 կրոնի և 6000 կրոնի չափով՝ որպես բարոյական վնասի փոխհատուցում։

2018 թվականին Վիկտորյա Կավեսան մեղադրվել է հարձակման մեջ, երբ նա բռունցքով հարվածել է տղամարդու դեմքին և ոտքերով հարվածել նրան։ Միջադեպը տեղի է ունեցել 2018 թվականի հունվարին Ստոկհոլմի մետրոյի կայարանում, երբ քաղաքական գործիչը փորձել է անցնել մետրոյի արգելապատնեշը՝ առանց իր մուտքի քարտ օգտագործելու։ Թեև ինքը՝ Կավեսան, պնդել է, որ ինքը ինքնապաշտպանվել է, և պատահական անցորդն է առաջինը հարվածել նրան, տեսահսկման տեսագրությունը ցույց է տվել հակառակը։ Կավեսան դատապարտվել է հարձակման համար, դատապարտվել պայմանական ազատազրկման և 36000 շվեդական կրոն տուգանքի։

Վիկտորյա Կավեսան նաև դասախոսում է Սոդերտորնի համալսարանում։

## Ծանոթագրություններ

Կատեգորիա:Շվեդ ֆեմինիստներ
Կատեգորիա:Շվեդիայի կին քաղաքական գործիչներ
Նիկոլայ Դյաչենկո

**Նիկոլայ Դյաչենկո** (, ), խորհրդային բասկետբոլիստ, ով խաղում էր կենտրոնական դիրքում։ Եվրոպայի առաջնության բրոնզե մեդալակիր և ԽՍՀՄ եռակի չեմպիոն, ԽՍՀՄ սպորտի միջազգային կարգի վարպետ։

## Կենսագրություն
Նիկոլայ Դյաչենկոն ծնվել է Աշխաբադում։ Մեծացել է Նալչիկում, մանուկ հասակում զբաղվել բռնցքամարտով։ Բասկետբոլ սկսել է խաղալ 15 տարեկանից։ Իր խաղային կարիերան սկսել է Երևանի ֆիզկուլտուրայի ինստիտուտի թիմում (1967-1972)։ 1972-1976 թվականներին Նիկոլայ Դյաչենկոն խաղացել է Մոսկվայի ԲԿՄԱ-ում, նրա կազմում երեք անգամ դարձել ԽՍՀՄ չեմպիոն։ ԽՍՀՄ հավաքականի կազմում 1973 թվականի Եվրոպայի առաջնությունում նվաճել է բրոնզե մեդալ։ Իր խաղային կարիերան ավարտել է Գերմանիայի խորհրդային զորքերի խմբի թիմում։

Նիկոլայ Դյաչենկոն ավարտել է Լենինի շքանշանի ֆիզիկական կուլտուրայի պետական կենտրոնական ինստիտուտը։ 1982-1998 թվականներին աշխատել է Մոսկվայի երկաթուղու №1 մանկական մարզադպրոցում՝ որպես մարզիչ։ Այնուհետև որոշ ժամանակ աշխատել է ԱՄՆ-ում։ Վերջին տարիներին նա ապրում էր Մոսկվայում, երկար ժամանակ տառապում էր կողմնային ամիոտրոֆիկ սկլերոզով։

Նիկոլայ Դյաչենկոն մահացել է 2020 թվականի հունվարի 3-ին և թաղվել Նիկոլո-Արխանգելսկի գերեզմանատանը։

## Նվաճումներ
* Եվրոպայի առաջնության բրոնզե մեդալակիր (1973)
* ԽՍՀՄ չեմպիոն (1973, 1974, 1976)
* ԽՍՀՄ առաջնության արծաթե մեդալակիր (1975)
* ԽՍՀՄ գավաթակիր (1973)

## Ծանոթագրություններ

## Արտաքին հղումներ
* Николай Дьяченко на сайте БК ЦСКА
* Николай Дьяченко на сайте cska.ru
* Николай Дьяченко на сайте infosport.ru 
* Николай Дьяченко на сайте sport-strana.ru

Կատեգորիա:Բասկետբոլիստներ այբբենական կարգով
Կատեգորիա:ԽՍՀՄ միջազգային կարգի սպորտի վարպետներ
Կատեգորիա:Խորհրդային բասկետբոլիստներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Կատեգորիա:ԽՍՀՄ սպորտի վաստակավոր վարպետներ
Իրու Խեչանովի

**Իրինա «Իրու» Խեչանովի** (, ), հայտնի է նաև **Իրու** բեմական անունով, հայկական ծագումով վրացի երգչուհի և երգահան։ Որպես աղջիկների «Քենդի» խմբի անդամ նա «Candy Music» երգով հաղթել է Երևանում կայացած Մանկական Եվրատեսիլ 2011 երգի մրցույթում։ 2023 թվականին նա հաղթել է *The Voice Georgia*-ի հինգերորդ եթերաշրջանում՝ շահելով Վրաստանը Մեծ Բրիտանիայի Լիվերպուլ քաղաքում կայացած Եվրատեսիլ 2023 երգի մրցույթում ներկայացնելու իրավունքը։

## Կենսագրություն
[ձախից|մինի|240x240փքս| Խեչանովին ''(կենտրոնում)'' [Մանկական Եվրատեսիլ 2011 երգի մրցույթ|«Մանկական Եվրատեսիլ 2011» երգի մրցույթում հաղթելուց հետո]]
Իրինա Խեչանովին ծնվել է 2000 թվականի դեկտեմբերի 3-ին Թբիլիսիում։ Նա ծագումով հայ է։ Մանուկ հասակում մասնակցել է երգի տարբեր մրցույթների։ 2011 թվականին՝ իր տասնմեկերորդ տարեդարձի օրը, նա Վրաստանը ներկայացրել է Երևանում կայացած Մանկական Եվրատեսիլ 2011 երգի մրցույթում՝ որպես աղջիկների  «Քենդի» խմբի անդամ։ Խումբը 108 միավորով հաղթել է այդ մրցույթում։

2019 թվականին Խեչանովին եղել է *Georgian Idol-*ի մասնակից։ 2021 թվականին նա թողարկել է իր դեբյուտային «No Jerk Around Me» սինգլը։

2022 թվականին Խեչանովին ելույթ է ունեցել «Մանկական Եվրատեսիլ 2022» երգի մրցույթում՝ նախորդ մրցույթների հաղթողների խմբի կազմում։ Նա նաև եղել է այդ տարվա մրցույթում Վրաստանը ներկայացրած երգի՝ Մարիամ Բիգվավայի «I Believe»-ի համահեղինակը։ Երկիրն այդ մրցույթում զբաղեցրել է երրորդ տեղը։

Ավելի ուշ այդ տարի Խեչանովին մասնակցել է *The Voice Georgia*-ի հինգերորդ եթերաշրջանին։ Նա հաղթել է այդ մրցույթում 2023 թվականի փետրվարի 2-ին՝ այդպիսով շահելով Եվրատեսիլ 2023 երգի մրցույթում Վրաստանը ներկայացնելու իրավունքը։ Նրա «Echo» երգը թողարկվել է 2023 թվականի մարտի 16-ին։ Նա ելույթ է ունեցել մրցույթի երկրորդ կիսաեզրափակչում՝ 2023 թվականի մայիսի 11-ին, սակայն չի կարողացել նվաճել եզրափակիչ փուլի ուղեգիր՝ զբաղեցնելով 12-րդ տեղը։

## Սկավառակագրություն
### Սինգլներ

* 2021 – "No Jerk Around Me"
* 2022 – "Not Like Today"
* 2022 – "Tu mama"
* 2023 – "Idea"
* 2023 – "Echo"

## Ծանոթագրություններ

Կատեգորիա:Վիրահայ երգչուհիներ
Կատեգորիա:Վրաստանը Եվրատեսիլ երգի մրցույթում
Crystal Dynamics

**Crystal Dynamics**, ընկերություն, որը զբաղվում է համակարգչային խաղերի մշակմամբ և հրապարակմամբ նախատեսված տարբեր պլատֆորմների համար՝ Panasonic 3DO, Windows, PlayStation, PlayStation 2, Nintendo 64, GameCube, Dreamcast, PlayStation 4, Xbox Series X, Game Boy Color։ Ընկերությունը զբաղվել է Tomb Raider խաղաշարքի մշակմամբ և հետագա զարգացմամբ։ Crystal Dynamics-ը ունի 6 կոնֆերանսի սենյակները, որոնցից յուրաքանչյուրը անվանված է Tomb Raider խաղի մոտիվներով՝ «Լավա», «Ձյուն», «Ջրի տակ», «Երկինք», «Ջունգլի» և «Անապատ»։

## Պատմություն
Ընկերությունը հիմնադրվել է 1992 թվականին և միանգամից սկսել է թողարկել խաղեր, որոնք տարածել է կոշտ սկավառակների միջոցով։ 1998 թվականին դադարել է գործել առաձին և դարձել է Eidos-ի դուստր ընկերությունը, որին էլ հետագայում գնվել է Square Enix ընկերության կողմից։ Գլխավոր գրասենյակը տեղակայված է Ռեդվուդ-սիթիում (Կալիֆոռնիա)։ Ընկերությունը իր անվանումը ստացել է ի պատիվ, այն գործընթացի, երբ հեղուկը փոփոխում է իր ագրեգատային վիճակը դառնալով ավելի պինդ, որից էլ առաջանում են կրիստալները։ Բացի դա, Crystal Dynamics-ին դուր էր գալիս CD հապավումը, որը հիշեցնում էր ընկերության կողմից խաղերի թողարկման տարբերակի մասին։ Ընկերությանը համաշխարհային հայտնիություն բերել է Tomb Raider խաղի վերաթողարկումը։ Հայտնիությամբ երկրորդ խաղը համարվում էր Legacy of Kain։ Խաղաշարք, որը պատմում էր մռայլ, դժոխքային հերոսների մասին, որոնք ապրում են կեղծ միջնադարյան աշխարհում։

2022 թվականի մայիսի 1-ին Embracer Group-ը հայտարարեց, որ պատրաստվում է Square Enix-ից գնել մի քանի ստուդիաներ, այդ թվում՝ Crystal Dynamics, Eidos Montreal և Square Enix Montreal։ Գործարքն ավարտվեց 2022 թվականի օգոստոսի 26-ին։

## Խաղերի ցանկ

## Ծանոթագրություններ

## Արտաքին հղումներ
*  Crystal Dynamics 

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Նեոմ

**Նեոմ** (), նախագծվող խելացի քաղաք Սաուդյան Արաբիայի հյուսիսարևմտյան Թաբուք նահանգում։ Նեոմը նախագծված է Կարմիր ծովից հյուսիս, Եգիպտոսից արևելք՝ Ակաբայի ծոցի շուրջ, և Հորդանանից հարավ։ Քաղաքի ընդհանուր մակերեսն է , ինչը հավասար է Նյու Յուրքի կեսին։ Քաղաքի հատակագիծը ներառում է բազմատեսակ շրջաններ, այդ թվում «թափառող» արդյունաբերական համալիր, գլոբալ առևտրի հանգույց, տուրիստական հանգստավայրեր և գծային քաղաքը, և այդ բոլորը սնուցվում է բացառապես վերականգնվող էներգիայի աղբյուրներից։

Կառուցապատողների հաշվարկներով, քաղաքի մեծը մասը պետք է շահագործման հանձնվի մինչև 2039 թվականը։ Փորձագետները թերահավատորեն են մոտենում այս նախագծի հավակնություններին։ Սաուդյան Արաբիան ի սկզբանե նպատակ էր դրել ավարտել նախագծի հիմնական մասերը 2020 թվականին, իսկ ամբողջությամբ ավարտել 2025 թվականին, սականյն չի ստացվել տեղավորվել այդ ժամկեների մեջ։ 2022 թվականի հուլիսի դրությամբ կառուցվել է ընդամենը երկու շենք, և նախագծված տարածքի մեծ մասը դեռևս զբաղեցնում է մերկ անապատը։

Նախագծի սկզբնական արժեքը կազմում է $500 միլիարդ։ 2019 թվականի հունվարի 29-ին Սաուդյան Արաբիան հայտարարել է «Նեոմ» ՓԲԸ ստեղծման մասին։ Այդ ընկերությունը ամբողջությամբ պատկանում է Սաուդյան Արաբիայի հանրային ներդրումների հիմնադրամին, և ամբողջությամբ ուղղված է Նեոմի տնտեսական գոտու զարգացմանը։

## Արտաքին հղումներ

* Պաշտոնական կայք

## Ծանոթագրություններ

Կատեգորիա:2017 հիմնադրումներ Սաուդյան Արաբիայում
Կատեգորիա:Թաբուկի նահանգի բնակավայրեր
Կատեգորիա:Հանրային ներդրումների հիմնադրամ
Կատեգորիա:Նախատեսվող բնակավայրեր
Կատեգորիա:Նախատեսվող հատուկ տնտեսական գոտիներ
Կատեգորիա:Սաուդյան Արաբիայի բնակավայրեր
Կատեգորիա:Սաուդյան Արաբիայի տնտեսություն
The One (երգ, Շակիրա)

**«The One»** (թարգմ․՝ «Միակը»), կոլումբիացի երգչուհի Շակիրայի չորրորդ սինգլն իր «Laundry Service» (2001) երրորդ ստուդիական ալբոմից (առաջին անգլիալեզու ալբոմը), թողարկվել է 2002 թվականի հունիսի 12-ին։

## Երգի մասին
«The One» գրել են Շակիրան և Գլեն Բալարդը։ Երգով երգչուհին շնորհակալություն է հայտնում իրեն տրված սիրո համար։ Չնայած երգը շատ սիրված էր, և շատերը «տոգորված» էին դրանով, այն չի կարողացել բարձր դիրքերի հասնել չարթերում։

## Երգացանկ
**Maxi-single**
# "The One" (Glen's Radio Mix) – 3:47
# "The One" (Album Version) – 3:43
# "Whenever, Wherever" (Hammad Bell Remix) – 3:48
# "Te Aviso, Te Anuncio (Tango)" (Gigi D'Agostino Tango Remix) – 6:10

**Enhanced single**
# "The One" (Glen's Mix)
# "Objection (Tango)" (Afro Punk Version)
# "Objection (Tango)" (The Freelance Hellraiser's Mash-Up of the Mongoose)
# "The One" (video)

## Հիթ-շքերթներ

## Թողարկման պատմություն

## Ծանոթագրություններ

Կատեգորիա:Շակիրայի երգեր
Illegal (երգ)

**«Illegal»** (թարգմ․՝ «Հանցագործություն»), կոլումբիացի երգչուհի Շակիրայի «Oral Fixation, Vol. 2» (2005) երկրորդ անգլալեզու ստուդիական ալբոմի երրորդ և վերջին սինգլը։ Երգի ձայնագրությանը մասնակցել է մեքսիկացի կիթառահար Կառլոս Սանտանան։ Սինգլը հիթ է դարձել այնպիսի երկրներում, ինչպիսիք են Իտալիան և Նիդեռլանդները։

## Երգի մասին
«Illegal»-ը Շակիրայի և Կառլոս Սանտանայի երաժշտական համագործակցությունն է։ Երգը լավ է ընդունվել երաժշտական քննադատների կողմից և կարևորվել որպես Շակիրայի՝ անգլերեն երգեր գրելու անընդհատ զարգացող ունակության օրինակ։ Allmusic-ի խմբագիր Սթիվեն Թոմաս Էրլևայնը նշել է, որ երգչուհին անսպասելի ուղղություններ է ընտրում իր երաժշտության համար։

## Երգացանկ

*;CD սինգլ 1
# "Illegal" [Album Version] (featuring Carlos Santana)&nbsp;– 03:54
# "Illegal" [Ali Dee Remix] (featuring Carlos Santana)&nbsp;– 03:49
# "Obtener Un Sí" [Album Version]&nbsp;– 03:20

*;CD սինգլ 2
# "Illegal" [Album Version] (featuring Carlos Santana)&nbsp;– 03:54
# "Illegal" [Alee Dee Remix] (featuring Carlos Santana)&nbsp;– 03:49
# "La Tortura" [Album Version]&nbsp;– 3:35
# "La Tortura" [CD-Rom Video]&nbsp;– 3:45

*;Promotional CD
# "Illegal" [Johnny Vicious Warehouse Mix]&nbsp;– 10:00
# "Illegal" [Johnny Vicious Warehouse Radio Mix]&nbsp;– 3:45
# "Illegal" [Johnny Vicious Roxy Mix]&nbsp;– 8:00
# "Illegal" [Johnny Vicious Roxy Radio Mix]&nbsp;– 4:14
# "Illegal" [Johnny Vicious Ballroom Mix]&nbsp;– 7:28
# "Illegal" [Johnny Vicious Ballroom Dub]&nbsp;– 5:37

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Թողարկման պատմություն

## Ծանոթագրություններ

Կատեգորիա:Շակիրայի երգեր
Բարև ձեզ, երեխաներ

**«Բարև ձեզ, երեխաներ»** (), 1962 թվականի խորհրդային գեղարվեստական ֆիլմ, որը նկարահանել է ռեժիսոր Մարկ Դոնսկոյը Մաքսիմ Գորկու անվան կինոստուդիայում։

## Սյուժե
Պիոներական ճամբարի տնօրեն Ելենա Իվանովնան կազմակերպում է ներկայիս պիոներների հանդիպումը տարբեր երկրների առաջին պիոներների հետ, ովքեր տարիներ առաջ եկել էին այս ճամբար։ Հավաքելով անցյալի և ներկայի պիոներներին՝ նա հիշում է, թե ինչպես է եղել նախկինում։

Պիոներական ճամբարում միջազգային հերթափոխ է, որին եկել են երեխաներ Խորհրդային Միությունից, Գերմանիայից, Ֆրանսիայից, ԱՄՆ-ից, Ճապոնիայից և այլ երկրներից։ Խորհրդային երեխաները, Ելենա Իվանովնայի հորդորով, հանդես են գալիս որպես իմաստուն տանտերեր՝ չտրվելով բոլոր տեսակի սադրանքներին։ Իսկ այդպիսիք շատ են. երկու ամերիկացի տղաներ՝ սևամորթ ու սպիտակամորթ, շարունակում են հավատարիմ մնալ այն ժամանակվա ԱՄՆ-ին բնորոշ ռասայական անհավասարության պրակտիկային։ Ֆրանսիացի և գերմանացի տղաների միջև միասնություն չկա։

Միջազգային մանկավարժական կոլեկտիվը պայմանավորվել է հրաժարվել քարոզչությունից։ Բայց ժամանակ առ ժամանակ պայմանավորվածությունը խախտվում է. օրինակ՝ կաթոլիկ քահանան թույլ է տալիսռադիոյով  լսել Սուրբ Պետրոսի տաճարի պատարագը։

Ճամբար է գալիս ճապոնացի աղջիկ Ինեկոն։ Մի գեղեցիկ օր նրա մոտ ճառագայթային հիվանդություն է դրսևորվում։ Փոքրիկ աղջկա ողբերգությունը միավորում է բոլոր պիոներներին։ Տղաները գնում են Ինեկոյի համար լեգենդար «կյանքի խոտ» փնտրելու։ Նրա համար թղթե կռունկներ են պատրաստում, իսկ բուժման համար ճամբար է գալիս միջազգային բժշկական կոնսիլիումը։ Եվ երեխաները, և մեծահասակները միավորվում են մեկ մղումով՝ կանխելու նոր Հիրոսիման։

## Դերերում

## Նկարահանող խումբ
* Սցենարի հեղինակներ՝ Իրինա Դոնսկայա, Իոսիֆ Պրուտ
* Բեմադրող ռեժիսոր՝ Մարկ Դոնսկոյ
* Օպերատորներ՝ Միխայիլ Յակովիչ, Վլադիմիր Չիբիսով
* Բեմադրող նկարիչ՝ Պ. Պաշկևիչ
* Ռեժիսորներ՝ Վ. Ռոգովոյ, Ա. Շեյն
* Կոմպոզիտոր՝ Պավել Չեկալով
* Հնչյունային օպերատոր՝ Դ. Ֆլյանգոլց
* Երգերի տեքստի հեղինակ՝ Լեոնիդ Դերբենյով
* Ֆիլմի տնօրեն՝ Ն. Գոֆման

## Նկարահանումներ
Ֆիլմի տեսարանների մեծ մասը նկարահանվել է «Արտեկ» համամիութենական պիոներական ճամբարում՝ «Ծովային» () դրուժինայի տարածքում։
Ճապոնացի բժշկի դերում նկարահանվել է դերակատար Ինեկոյի հայրը՝ ԼՊՀ ռուսաց լեզվի դասախոս Յակով Կիսիդոն։

## Փաստեր
Ֆիլմն սկսվում է Մաքսիմ Գորկուց մեջբերումով.
Նայում ես երեխաներին և ուզում ես ուրախ ու բարձրաձայն գոռալ.– Հե՜յ, մարդիկ։ Կեցցե՛ ձեր ապագան։

* Ֆիլմի գլխավոր հերոսուհու նախատիպը ճապոնացի աշակերտուհի Սադակո Սասակին է, որը մահացել է ճառագայթային հիվանդությունից 1955 թվականին։
* Ֆիլմը վերականգնվել է Մ.Գորկու անվան կինոստուդիայում 1975 թվականին։

## Ծանոթագրություններ

## Արտաքին հղումներ
* «Բարև, երեխաներ» // Մաքսիմ Գորկու անվան կինոստուդիա

Կատեգորիա:1960-ականների ռուսերեն ֆիլմեր
Կատեգորիա:1962 ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:1962 դրամա ֆիլմեր
Կատեգորիա:1960-ականների խորհրդային ֆիլմեր